“ ’n Speurder wat des­tyds by die Brixton-moord-en-roofeenheid gewerk het, het vir my gesê al dink ek die gruwelikste moord as skrywer uit, kan hy my verseker daar het al so iets in die regte lewe gebeur,” vertel Rudie van Rensburg.
"En hier in ons eie midde kan jy nie veel wreder kry as iemand wat sy gesinslede met ’n byl uitwis nie.”
“Kassie se persoonlike lewe sal altyd saai wees, want sy posseëlversameling en liefde vir boeremusiek (terwyl hy die een glas Creme Soda ná die ander wegslaan) is sy allesoorheersende passies.
“Maar wanneer hy agter sy lessenaar by die polisiekantoor inskuif, begin sy plesier en kom sy opwindende en onkonvensionele kant na vore – ’n speurder wat nie sake volgens die SAPD-­handboek benader nie.
“Boonop het hy ’n ingebore flair om misdaad uit te snuffel op plekke waar ander speurders nie eens sou dink om te gaan ruik nie. En ondanks sy fasade van onbeholpenheid het hy ’n vlymskerp brein waarteen misdadigers hulle gereeld vasloop.”
In sy regsroman Redelike Twyfel is sy hoof­karakter, Manon Viljoen, ’n jong advokaat wat dikwels ’n draai maak in hierdie verkwiklik beskryfde ruimte met sy duur handsakke, brevette en boeke wat rondlê en waar haar kollegas tussen hul sake deur kans kry vir borsvoed en sekspraatjies sonder ’n wag voor die mond.